PMIndiaData/PMIndiaSum huggingface dataset:
কমনওয়েলথ ক্রীড়া প্রতিযোগিতায় ব্যাডমিণ্টন ডবলস্‌-এ  ব্রোঞ্জ পদক জয়ী তৃষা জলি ও গায়েত্রী গোপীচাঁদ’কে প্রধানমন্ত্রীর অভিনন্দন

নয়াদিল্লি, ০৮ অগাস্ট, ২০২২ প্রধানমন্ত্রী শ্রী নরেন্দ্র মোদী কমনওয়েলথ ক্রীড়া প্রতিযোগিতায় ব্যাডমিন্টন ডবলস্‌-এ তৃষা জলি ও গায়েত্রী গোপীচাঁদকে ব্রোঞ্জ পদক জয়ের জন্য অভিনন্দন জানিয়েছেন। এক ট্যুইট বার্তায় প্রধানমন্ত্রী বলেছেন, “ব্যাডমিন্টন ডবলস্‌-এ ব্রোঞ্জ পদক জয়ী তৃষা জলি ও গায়েত্রী গোপীচাঁদের জন্য আমরা গর্বিত। কমনওয়েলথ ক্রীড়া প্রতিযোগিতায় অংশ নেওয়ার আগে তৃষা আমাকে গায়েত্রীর সঙ্গে তাঁর বন্ধুত্বের কথা জানিয়েছিলেন। কিন্তু, পদক জিতলে তিনি কিভাবে আনন্দ করবেন, সে বিষয়ে নিশ্চিত ছিলেন না। আমি নিশ্চিত, এখন তৃষা পরিকল্পনা করতে পারবেন।
প্রাক্তনব্রিটিশ প্রধানমন্ত্রী ডেভিড ক্যামেরন প্রধানমন্ত্রী শ্রী মোদীর সঙ্গে সাক্ষাৎকরলেন

প্রধানমন্ত্রীশ্রী মোদী এই বৈঠকে ২০১৫-র নভেম্বরে তাঁর সফল ইউকে সফরের কথা উল্লেখ করেন আর,ভারত-ব্রিটেন সম্পর্ককে তাঁর প্রধানমন্ত্রীত্বের সময় আরও জোরদার করতে ব্যক্তিগতসহায়তা ও অবদান রাখার জন্য শ্রী ক্যামেরনকে ধন্যবাদ জানান। উভয়নেতা পারস্পরিক স্বার্থ-সংশ্লিষ্ট আঞ্চলিক ও বিশ্ব সংক্রান্ত বিষয়গুলি নিয়ে আলোচনাকরেন। /
ভারত ও মোজাম্বিকের মধ্যে যুববিষয়ক ক্ষেত্রে সহযোগিতার বিষয়ে সমঝোতা সম্পর্কেকেন্দ্রীয় মন্ত্রিসভাকে অবহিত করা হল

যুব বিষয়ক ও ক্রীড়াক্ষেত্রে ভারত ও মোজাম্বিকের মধ্যে সহযোগিতা বিষয়ে প্রধানমন্ত্রী শ্রী নরেন্দ্র মোদীর সাম্প্রতিকমোজাম্বিক সফরের সময় গত ৭ই জুলাই ২০১৬ তারিখে যে সমঝোতাপত্র স্বাক্ষরিত হয়েছিল সেসম্পর্কে আজ কেন্দ্রীয় মন্ত্রিসভার বৈঠকে অবহিত করা হয়। এই সমঝোতা দু-দেশের মধ্যে ক্রীড়া, উন্নয়ন এবং যুব বিষয়ক ক্ষেত্রেধারনা, মূল্যবোধ ও সাংস্কৃতিক আদান-প্রদানকে উৎসাহিত করবে। /
মার্কিন যুক্তরাষ্ট্র, ফ্রান্স-এর প্রেসিডেন্টের সঙ্গে সাক্ষাৎ করলেন প্রধানমন্ত্রী, 
ব্রিটেনের প্রধানমন্ত্রীর সঙ্গেও দেখা করলেন মোদী

প্রধানমন্ত্রী শ্রী নরেন্দ্র মোদী আজ মার্কিন প্রেসিডেন্ট মিঃ বারাক ওবামার সঙ্গে নিউইয়র্ক শহরে সাক্ষাৎ করেন। তিনি ফ্রান্সের প্রেসিডেন্ট মিঃ ফ্রান্সোয়া হোলন্দ এবং ব্রিটেনের প্রধানমন্ত্রী মিঃ ডেভিড ক্যামেরোনের সঙ্গেও সাক্ষাৎ করেন। আবহাওয়া পরিবর্তন, সন্ত্রাসবাদ, চারটি রপ্তানি নিয়ন্ত্রণ শাসন ব্যবস্থায় সদস্যপদ পাওয়ার ভারতের ইচ্ছা এবং রাষ্ট্রসঙ্ঘের নিরাপত্তা পর্ষদের সংস্কার – এই চারটি বিষয়ে বৈঠকে আলাপ-আলোচনা হয়। আবহাওয়া পরিবর্তন সম্পর্কে প্রধানমন্ত্রীর বক্তব্য এই বিষয়ে ভারতের দায়বদ্ধতা সর্বাগ্রে। তিনি জানান, ভারত তার পরিকল্পিত জাতিগতভাবে নির্ধারিত দান বা আই.এন.ডি.সি. আগামী ২ অক্টোবর, গান্ধী জয়ন্তীতে ঘোষণা করার অনুমতি চেয়েছে, যদিও চূড়ান্ত সময়টি ছিল পয়লা অক্টোবর। প্রধানমন্ত্রী বলেন, গুরুত্ব কেবল নিঃসারণের মাত্রার ওপর দেওয়া শ্রেয় নয় গুরুত্ব অতএব দিতে হবে উন্নয়নশীল দেশগুলিকে পরিচ্ছন্ন শক্তি প্রদানের জন্য অর্থ ও প্রযুক্তি দেওয়াতেও। এ প্রসঙ্গে তিনি আগামীতে ১৭৫ গিগাওয়াট পুনর্নবীকরণ শক্তি যোগানোর ভারতের ভবিষ্যৎ চিন্তাভাবনার কথাও উত্থাপান করেন। ব্রিটেনের প্রধানমন্ত্রী মিঃ ডেভিড ক্যামেরোন সঙ্গে বৈঠকে শ্রী মোদী ভারতের ‘মেক ইন ইন্ডিয়া’ কর্মসূচিতে ব্রিটেন’কে অংশীদার হওয়ার আহ্বান জানান। ফরাসী প্রেসিডেন্ট মিঃ ফ্রান্সোয়া হোলন্দ-এর সঙ্গে কথপোকথনের সময় মাইক্রোসফ্ট-এর সহ-প্রতিষ্ঠাতা বিল গেট্স সেখানে উপস্থিত হন। মার্কিন প্রেসিডেন্টের সঙ্গে বৈঠকে দু’দেশের মধ্যে সম্পর্কে গুরুত্বপূর্ণ অগ্রগতি দু’দেশই স্বীকার করে নেয়। সাম্প্রতিক পরিকল্পিত এবং বাণিজ্যিক আলোচনা এবং সাইবার নিরাপত্তার বিষয় দুটিও কথা প্রসঙ্গে উত্থাপন করা হয়। তাঁরা উভয়েই আলোচনা করেন যে, আমেরিকার চারটি উপগ্রহ ইসরো সফলভাবে উৎক্ষেপণের দিনটিতে তাঁরা মিলিত হয়েছেন। শ্রী মোদী তাঁর ক্যালিফোর্নিয়া সফরের প্রসঙ্গটিও কথা প্রসঙ্গে উত্থাপন করেন। আলোচনা করেন স্যান জোস-এ পুনর্নবীকরণযোগ্য শক্তি সম্পর্কিত কথাবার্তার বিষয়টি এবং ‘স্টার্টআপ’ যোগসূত্র গড়ে তোলার ব্যাপারে আলাপ-আলোচনার বিষয়টিও।
আইটিবিপি-রপ্রতিষ্ঠা দিবসে শুভেচ্ছা ও অভিনন্দন জানালেনপ্রধানমন্ত্রী

ভারত-তিব্বতসীমান্ত পুলিশ (আইটিবিপি)-এর প্রতিষ্ঠা দিবস উপলক্ষে সমগ্র বাহিনীকে শুভেচ্ছা ওঅভিনন্দন জানিয়েছেন প্রধানমন্ত্রী শ্রী নরেন্দ্র মোদী। তিনি তাঁর অভিনন্দন বার্তায়বলেছেন : “প্রতিষ্ঠা দিবস উপলক্ষে ভারত-তিব্বত সীমান্ত পুলিশ বাহিনীকে আমারঅভিনন্দন। সাহসিকতা এবং মানবতাবাদী কাজকর্মের মধ্য দিয়ে এই বাহিনী এক স্বতন্ত্রভূমিকা পালন করে চলেছে। হিমালয় পর্বত অঞ্চলে কাজ করার সুবাদে ঐ অঞ্চলের পরিবেশের সঙ্গে নিজেদেরমানিয়ে নিয়ে এক বিশেষ উচ্চতাতেও তাঁরা তাঁদের কর্তব্য পালন করে চলেছেন।”
অন্ধ্রপ্রদেশে এনআইটি স্থাপনের প্রস্তাবে কর্মপরবর্তী অনুমোদন কেন্দ্রীয় মন্ত্রিসভার

অন্ধ্রপ্রদেশে একটি জাতীয় প্রযুক্তিশিক্ষা প্রতিষ্ঠান (এনআইটি) স্থাপনের প্রস্তাবে কর্মপরবর্তী অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকে আজ জাতীয় প্রযুক্তিশিক্ষা প্রতিষ্ঠান, বিজ্ঞানশিক্ষা ও গবেষণা (সংশোধন) বিল, ২০১৬ পেশ করার প্রস্তাবটিও অনুমোদন লাভ করে। এনআইটি অন্ধ্রপ্রদেশের অন্তর্ভুক্তির লক্ষ্যেই মন্ত্রিসভার এই সিদ্ধান্ত। উল্লেখ্য, গত বছরের ২০ আগস্ট থেকে অন্ধ্রপ্রদেশ সমিতি নথিভুক্তি আইন, ২০০১ অনুসারে অন্ধ্রপ্রদেশের এনআইটি-কে তালিকাভুক্ত করা হয়। অন্ধ্রপ্রদেশের এই প্রতিষ্ঠানটি গড়ে তোলা হচ্ছে কেন্দ্রীয় সরকারের অর্থানুকূল্যে। এর পরিচালনা ও ব্যবস্থাপনার দায়িত্ব সংশ্লিষ্ট সোসাইটির। যতদিন না এই প্রতিষ্ঠানটিকে জাতীয় প্রযুক্তিশিক্ষা প্রতিষ্ঠান, বিজ্ঞানশিক্ষা ও গবেষণা আইন, ২০০৭-এর আওতায় নিয়ে আসা হয়, ততদিন পর্যন্ত এটির পরিচালনার দায়িত্ব বর্তাবে সংশ্লিষ্ট সোসাইটির ওপর। /
প্রধানমন্ত্রী মোদী, প্রধানমন্ত্রী শ্রম যোগী মান – ধন যোজনার সূচনা করলেন

প্রধানমন্ত্রী শ্রী নরেন্দ্র মোদী আজ গুজরাটের বস্ত্রলে প্রধানমন্ত্রী শ্রম যোগী মান – ধন প্রকল্পের (পিএম – এসওয়াইএম) সূচনা করেছেন। তিনি কয়েকজন সুফলভোগীর হাতে প্রধানমন্ত্রী শ্রম যোগী মান – ধন যোজনার পেনশন কার্ড তুলে দেন। দেশের ৩ লক্ষ অভিন্ন পরিষেবা কেন্দ্রে ভিডিও কনফারেন্সের মাধ্যমে এই অনুষ্ঠান সরাসরি সম্প্রচার করা হয়। পরিষেবা কেন্দ্রগুলিতে ২ কোটির বেশি শ্রমিক শ্রেণীর মানুষ এই অনুষ্ঠান প্রত্যক্ষ করেন। আজকের দিনটিকে ঐতিহাসিক আখ্যা দিয়ে প্রধানমন্ত্রী দেশের অসংগঠিত ক্ষেত্রে কর্মরত ৪২ কোটি শ্রমিকের স্বার্থে প্রধানমন্ত্রী শ্রম যোগী মান – ধন যোজনা উৎসর্গ করেন। তিনি বলেন, অসংগঠিত ক্ষেত্রে নাম নথিভুক্ত রয়েছে, এমন শ্রমিকরা বয়সকালে এই কর্মসূচির আওতায় মাসিক ৩ হাজার টাকার পেনশন পাবেন। স্বাধীনতার পর এই প্রথমবার অপ্রচলিত ক্ষেত্রের সঙ্গে যুক্ত কোটি কোটি শ্রমিক শ্রেণীর মানুষের স্বার্থ পূরণেই কর্মসূচিটি গ্রহণ করা হয়েছে বলে শ্রী মোদী উল্লেখ করেন। প্রধানমন্ত্রী শ্রম যোগী মান – ধন যোজনার সুফলগুলি সম্পর্কে বিস্তারিত ব্যাখ্যা দেন। তিনি জানান, এই প্রকল্পের সুফলভোগী প্রিমিয়াম হিসাবে যে পরিমাণ অর্থ জমা করবেন, কেন্দ্রীয় সরকারের পক্ষ থেকেও সমপরিমাণ অর্থ দেওয়া হবে। নিকটবর্তী অভিন্ন পরিষেবা কেন্দ্রগুলিতে মাসিক ১৫ হাজার টাকার কম উপার্জনকারী অপ্রচলিত ক্ষেত্রের সঙ্গে যুক্ত শ্রমিকদের সুফল গ্রহণ করার জন্য নাম নথিভুক্ত করার জন্যও তিনি আহ্বান জানান। নাম নথিভুক্তিকরণ প্রক্রিয়ায় কোনও রকম সমস্যা হবে না বলে আশ্বাস দিয়ে শ্রী মোদী জনসভায় বলেন যে, এর জন্য কেবল আধার নম্বর ও ব্যাঙ্কের বিবরণ সহ একটি ফর্ম পূরণ করতে হবে। উপভোক্তার নাম নথিভুক্তিকরণের জন্য অভিন্ন পরিষেবা কেন্দ্রগুলিতে যে খরচ হবে, সেই খরচ কেন্দ্রীয় সরকার বহন করবে বলেও তিনি জানান। প্রধানমন্ত্রী সমগ্র এই প্রক্রিয়াকে ‘ডিজিটাল ভারতের বিস্ময়’ বলে বর্ণনা করেন। প্রধানমন্ত্রী শ্রম যোগী মান – ধন যোজনায় অসংগঠিত ক্ষেত্রের শ্রমিকদের নাম নথিভুক্তিকরণে সাহায্য করার জন্য শ্রী মোদী সাধারণ মানুষের প্রতি আহ্বান জানান। কোনও বাড়ি বা প্রতিবেশীদের জন্য সমাজের উচ্চ বর্গের মানুষের এই সাহায্যের ফলে গরিব মানুষ বিশেষভাবে উপকৃত হবেন। শ্রমিক শ্রেণীর প্রতি সম্মান জানানো গেলেই দেশ এগিয়ে যাবে বলে শ্রী মোদী অভিমত প্রকাশ করেন। প্রধানমন্ত্রী বলেন, কেন্দ্রীয় সরকার আয়ুষ্মান ভারত, প্রধানমন্ত্রী জীবন জ্যোতি বিমা যোজনা, প্রধানমন্ত্রী সুরক্ষা বিমা যোজনা, প্রধানমন্ত্রী আবাস যোজনা, উজ্জ্বলা যোজনা, সৌভাগ্য যোজনা এবং স্বচ্ছ ভারতের মতো উদ্যোগগুলি অসংগঠিত ক্ষেত্রে কর্মরত শ্রমিক শ্রেণীর মানুষের স্বার্থেই শুরু করেছে। দেশে মহিলাদের ক্ষমতায়ন ও শিশুকন্যাদের কল্যাণে সরকার যে সমস্ত উদ্যোগ গ্রহণ করেছে, প্রধানমন্ত্রী সেকথাও উল্লেখ করেন। প্রধানমন্ত্রী শ্রম যোগী মান – ধন যোজনার বিভিন্ন সুযোগ-সুবিধার পাশাপাশি, আয়ুষ্মান ভারত কর্মসূচির আওতায় স্বাস্থ্য বিমা, প্রধানমন্ত্রী জীবন জ্যোতি বিমা যোজনার আওতায় জীবন তথা কর্মক্ষমতা হারালে বিশেষ সুবিধা প্রদানের মতো উদ্যোগগুলি অসংগঠিত ক্ষেত্রের শ্রমিকদের বয়সকালে নিশ্চিত সামাজিক সুরক্ষা প্রদান করবে। দুর্নীতির বিরুদ্ধে তাঁর কঠোর অবস্থানের কথা পুনরায় উল্লেখ করে প্রধানমন্ত্রী বলেন, বর্তমান কেন্দ্রীয় সরকার দালালদের অযাচিত হস্তক্ষেপ ও দুর্নীতি চিরতরে দূরীকরণে অঙ্গীকারবদ্ধ। তিনি বলেন, প্রধানমন্ত্রী গুরুতর এই বিষয়গুলিতে সর্বদাই সজাগ রয়েছেন।
আইএফএস ২০২১ ব্যাচের প্রশিক্ষণাধীন আধিকারিকরা প্রধানমন্ত্রীর সঙ্গে সাক্ষাৎ করলেন

নয়াদিল্লি, ২৯ অগাস্ট, ২০২২ ইন্ডিয়ান ফরেন সার্ভিস (আইএফএস) – এর ২০২১ ব্যাচের প্রশিক্ষণাধীন আধিকারিকরা আজ ৭, লোক কল্যাণ মার্গে প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন। কোনও রকম আনুষ্ঠানিকতা ছাড়াই খোলামেলা আলোচনায় প্রধানমন্ত্রী আইএফএস প্রশিক্ষণাধীন আধিকারিকদের এই পেশায় যোগদানের জন্য অভিনন্দন জানিয়ে বলেন যে, তাঁরা এখন বিশ্ব মঞ্চে ভারতের প্রতিনিধিত্ব করার সুযোগ পাবেন। চাকরিতে যোগদানের যৌক্তিকতা প্রসঙ্গে তাঁদের সঙ্গে আলোচনাও করেন তিনি। ২০২৩ সাল বাজরার আন্তর্জাতিক বছর হওয়া নিয়ে তিনি বিস্তারিত আলোচনা করে বলেন যে, কিভাবে তাঁরা বাজরাকে আরও বেশি জনপ্রিয় করে তুলতে পারেন, যাতে আমাদের কৃষকরা উপকৃত হন। বাজরা কতটা পরিবেশ-বান্ধব এবং এই শস্যের স্বাস্থ্যগত উপকারিতা সম্পর্কেও তিনি আলোচনা করেন। তিনি এলআইএফই (পরিবেশের জন্য জীবনযাপন) প্রসঙ্গে আলোচনা করতে গিয়ে বলেন, একজন মানুষের জীবনে ছোটখাটো পরিবর্তন পরিবেশে কিভাবে ইতিবাচক প্রভাব ফেলতে পারে। এই বছরের স্বাধীনতা দিবসের ভাষণে পঞ্চ প্রাণ – এর বিষয়টি প্রধানমন্ত্রী তুলে ধরেছিলেন, তা নিয়ে তাঁরা আলোচনা করেন এবং এই লক্ষ্য পূরণে আইএফএস আধিকারিকরা কি ভূমিকা পালন করতে পারেন, তার বিভিন্ন দিকগুলি প্রধানমন্ত্রী তুলে ধরেন। আগামী ২৫ বছরের দিকে তাকিয়ে প্রশিক্ষণাধীন আধিকারিকরা দীর্ঘমেয়াদী পরিকল্পনা নিয়ে কি চিন্তাভাবনা করতে পারেন এবং এই সময়কালের মধ্যে তাঁরা নিজেদের কিভাবে গড়ে তুলতে পারেন এবং দেশের সার্বিক বিকাশের ক্ষেত্রে কতটা কার্যকরি ভূমিকা নিতে পারে – সে বিষয়ে প্রধানমন্ত্রী আলোকপাত করেন।
আপৎকালীন পরিস্থিতি তহবিলে নাগরিকদের মুক্ত হস্তে দান করার আবেদন জানালেন প্রধানমন্ত্রী

কোভিড-১৯ মহামারী সমগ্র বিশ্বকে গ্রাস করেছে। সেই সঙ্গে, বিশ্ব জুড়ে লক্ষ লক্ষ মানুষের স্বাস্থ্য ও আর্থিক নিরাপত্তায় গুরুতর চ্যালেঞ্জ ছুঁড়ে দিয়েছে। ভারতেও করোনা ভাইরাস সংক্রমণ উদ্বেগজনক পরিস্থিতি সৃষ্টি করেছে। এর ফলে, স্বাস্থ্য ও আর্থিক ক্ষেত্রে গুরুতর সমস্যার সৃষ্টি হয়েছে। আপৎকালীন এই পরিস্থিতিতে সরকারকে সবরকম সহায়তার জন্য প্রধানমন্ত্রীর কার্যালয় নিয়মিতভাবে দান করার স্বতঃস্ফূর্ত আবেদন আসছে। প্রাকৃতিক হোক বা অন্য কিছু – যে কোনও ধরনের বিপর্যয়জনিত পরিস্থিতি ক্ষতিগ্রস্তদের দুঃখ-দুর্দশা দূর করার ক্ষেত্রে দ্রুত ও সমবেত পদক্ষেপ গ্রহণের প্রয়োজনীয়তা দেখা দেয়। তাই, পরিকাঠামো ও দক্ষতার ক্ষেত্রে বিপর্যয়জনিত পরিস্থিতির প্রভাব হ্রাস বা নিয়ন্ত্রণ করা অত্যন্ত জরুরি। এ ধরনের পরিস্থিতি মোকাবিলায় প্রয়োজন দ্রুত আপৎকালীন পদক্ষেপ গ্রহণের জন্য দক্ষতা বৃদ্ধি এবং সামাজিক স্তরে সংযম বজায় রাখা। এমনকি, নতুন প্রযুক্তির ব্যবহার এবং আগাম গবেষণালব্ধ জ্ঞান বিপর্যয়জনিত যে কোনও ধরনের দুর্ঘটনার ক্ষেত্রে উপযুক্ত পদক্ষেপ গ্রহণে অত্যন্ত গুরুত্বপূর্ণ হাতিয়ার। যে কোনও ধরনের আপৎকালীন বা বিপর্যয়জনিত পরিস্থিতির মোকাবিলার কথা বিবেচনায় রেখে জাতীয় স্তরে একটি পৃথক তহবিল গড়ে তোলা অত্যন্ত প্রয়োজনীয়। কোভিড-১৯ মহামারীর প্রেক্ষিতে উদ্ভূত চ্যালেঞ্জ মোকাবিলায় ক্ষতিগ্রস্তদের ত্রাণ সহায়তা প্রদানে প্রধানমন্ত্রীর নামে নাগরিক সহায়তা ও ত্রাণ তহবিল গঠন করা হয়েছে। আপৎকালীন পরিস্থিতিতে সাহায্য দেওয়াই এই তহবিল গঠনের প্রধান উদ্দেশ্য। এই তহবিল সংক্রান্ত ট্রাস্টের চেয়ারম্যান স্বয়ং প্রধানমন্ত্রী এবং সদস্যরা হলেন প্রতিরক্ষা মন্ত্রী, স্বরাষ্ট্র মন্ত্রী ও অর্থমন্ত্রী। প্রধানমন্ত্রী শ্রী নরেন্দ্র মোদী সর্বদাই বিশ্বাস করেন, যে কোনও ধরনের সমস্যা নিরসনের ক্ষেত্রে জনগণের অংশগ্রহণ সবচেয়ে কার্যকরি উপায়। সেদিক থেকে সদ্য গঠিত ‘পিএম কেয়ারস্‌’ তহবিল আরও একটি উজ্জ্বল দৃষ্টান্ত। এই তহবিলে স্বল্প পরিমাণেও অর্থ সহায়তা দেওয়া যাবে। যার ফলে, বহু সংখ্যক মানুষ অবদান রাখতে পারবেন। সাধারণ মানুষ এবং সংগঠনগুলি pmindia.gov.in ওয়েবসাইটে গিয়ে নিম্নলিখিত বিষয়গুলি অনুসরণ করে ‘পিএম কেয়ারস্‌’ তহবিলে দান করতে পারবেন : তহবিল অ্যাকাউন্টের নাম : পিএম কেয়ারস্‌ Name of the Account : …..
লোচিত দিবসে লোচিত বরফুকনকে প্রধানমন্ত্রীর শ্রদ্ধার্ঘ্য

নতুনদিল্লী, ২৪ নভেম্বর, ২০২১ প্রধানমন্ত্রী শ্রী নরেন্দ্র মোদী আজ লোচিত দিবসে লোচিত বরফুকনকে শ্রদ্ধা নিবেদন করেছেন। এক ট্যুইট বার্তায় প্রধানমন্ত্রী বলেছেন; ‘ আজ লোচিত দিবস । এই উপলক্ষ্যে আমি বীর লোচিত বরফুকনকে শ্রদ্ধা জানাই। শৌর্য এবং আসামের সংস্কৃতি রক্ষায় তাঁর অবদানের জন্য তিনি চিরস্মরণীয় হয়ে থাকবেন। সকলের জন্য সাম্য , ন্যায় ও মর্যাদা রক্ষায় তিনি ছিলেন অঙ্গীকারবদ্ধ।
এন.আই. (সংশোধন) অধ্যাদেশ জারির বিষয়টি কেন্দ্রীয় মন্ত্রিসভায় অনুমোদিত

নিগোশিয়েবল ইন্সট্রুমেন্টস (সংশোধন) অধ্যাদেশ জারির বিষয়টি অনুমোদন করেছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার বৈঠকে আজ এই সিদ্ধান্তটি গ্রহণ করা হয়। এন.আই. অ্যাক্ট, ১৮৮১ – এর প্রস্তাবিত এই সংশোধনের উদ্দেশ্য হল ঐ আইনের ১৩৮ ধারার আওতায় সংগঠিত কোনও অপরাধ নথিভুক্ত করার জন্য নিষ্পত্তির এলাকা বা এক্তিয়ারের বিষয়টিকে আরও সুস্পষ্টভাবে ব্যাখ্যা করা। উদাহরণস্বরূপ বলা যেতে পারে, চেক্ বাউন্স সংক্রান্ত কোনও ঘটনার নিষ্পত্তির জন্য যদি এক্তিয়ারের বিষয়টিকে সুনির্দিষ্টভাবে ব্যাখ্যা করা যায়, তা হলে আর্থিক লেনদেনের একটি মাধ্যম হিসেবে চেক্ – এর গুরুত্ব ও বিশ্বাসযোগ্যতা সুপ্রতিষ্ঠিত হবে। এর ফলে, দেশের অর্থনীতিতে ব্যাঙ্ক সহ বিভিন্ন আর্থিক সংস্থার লগ্নির বিষয়টি আরও প্রসার লাভ করবে। যেহেতু, চেক্ বাউন্সের ঘটনায় ঋণ বকেয়ার আশঙ্কা অনেকাংশে কমে যাবে, তাই দেশের অর্থনৈতিক কর্মকাণ্ডে অর্থলগ্নির বিষয়টিতে ব্যাঙ্ক ও আর্থিক প্রতিষ্ঠানগুলি আরও বেশি করে উৎসাহিত হবে। চেক্ বাউন্স হওয়ার ঘটনায় শিল্প ও আর্থিক সংস্থাগুলি এর আগে তাদের উদ্বেগের কথা ঘোষণা করেছিল। প্রস্তাবিত এই সংশোধনের ফলে, শিল্প ও আর্থিক সংস্থাগুলির কাজকর্মে আরও গতিসঞ্চার হবে বলে আশা করা হচ্ছে। /
কোভিড-১৯ মোকাবিলার পরিকল্পনা তৈরীর জন্য মুখ্যমন্ত্রীদের সঙ্গে  প্রধানমন্ত্রীর বৈঠক

কোভিড-১৯ মহামারী মোকাবিলায় প্রধানমন্ত্রী শ্রী নরেন্দ্র মোদী আজ উদ্ভূত পরিস্থিতি পর্যালোচনা এবং ভবিষ্যৎ পরিকল্পনা তৈরীর জন্য রাজ্যগুলির মুখ্যমন্ত্রীদের সঙ্গে ভিডিও কনফারেন্সের মাধ্যমে বৈঠক করেন। মুখ্যমন্ত্রীদের সঙ্গে প্রধানমন্ত্রীর এটি চতুর্থ বৈঠক। এর আগের বৈঠকগুলি হয়েছিল যথাক্রমে ২০শে মার্চ, ২রা এপ্রিল ও ১১ই এপ্রিল। প্রধানমন্ত্রী বলেন, লকডাউনের ইতিবাচক প্রভাব গোটা দেশজুড়ে দেখা যাচ্ছে। গত দেড় মাসে হাজার হাজার মানুষের প্রাণ বাঁচানো গেছে। তিনি বলেন, পৃথিবীর অনেক দেশের মোট জনসংখ্যার সঙ্গে ভারতের জনসংখ্যাকে তুলনা করা যায়। মার্চের গোড়ায় ভারত সহ বিশ্বের বহু দেশের পরিস্থিতি প্রায় একই ছিল। তবে, সময় মত পদক্ষেপ নেওয়ায় ভারত তার নাগরিকদের প্রাণ রক্ষা করতে পেরেছে। তবে, তিনি সতর্ক করে বলেন, এই ভাইরাসের প্রভাব সুদূরপ্রসারী এবং এক্ষেত্রে একমাত্র উপায় হল কড়া নজরদারিতে থাকা। প্রধানমন্ত্রী বলেন, দেশে এপর্যন্ত দুটি লকডাউন হয়েছে। দুটির আঙ্গিক ভিন্ন। আর আমাদের এখন ভবিষ্যতের কথা ভাবতে হবে। তিনি বলেন, বিশেষজ্ঞদের মত হল আগামী কয়েক মাস ধরে করোনা ভাইরাসের প্রভাব দেখা যাবে। ‘দো গজ দূরি’ মন্ত্রটি পালনের ওপর গুরুত্ব দিয়ে তিনি বলেন, আগামী দিনে আমাদের জীবনে মাস্ক এবং ফেস কভারকে অবিচ্ছেদ্দ্য অঙ্গ করে তুলতে হবে। বর্তমান পরিস্থিতিতে প্রত্যেককে সতর্ক থাকতে হবে। অনেকেরই কাশি হলে বা ঠান্ডা লাগলে বা অন্য কোন লক্ষণ দেখা দিলে তাঁরা সঙ্গে সঙ্গে সেটি জানাচ্ছেন, যা অত্যন্ত ইতিবাচক বলে প্রধানমন্ত্রী উল্লেখ করেন। প্রধানমন্ত্রী বলেন, আমাদের অর্থনীতির বিষয়েও যেমন ভাবতে হবে একই ভাবে কোভিড-১৯-এর বিরুদ্ধে যুদ্ধও চালিয়ে যেতে হবে। তিনি যতটা বেশি সম্ভব প্রযুক্তি ব্যবহারের ওপর জোর দেন। কোভিড-১৯-এর বিরুদ্ধে যুদ্ধে সকলকে তিনি ‘আরোগ্য সেতু অ্যাপ’টি ডাউনলোড করার প্রয়োজনীয়তার কথা বলেন। প্রধানমন্ত্রী বলেন, আমাদের সাহসী হতে হবে এবং সাধারণ নাগরিকের জীবনে যে সমস্ত পরিবর্তন আসছে সেগুলি গ্রহণ করতে হবে। যাঁরা বিশ্ববিদ্যালয়ে কাজ করছেন তাদের এই মহামারীর মোকাবিলায় গবেষণা এবং উদ্ভাবনের কাজ আরও জোরদার করার জন্য প্রধানমন্ত্রী পরামর্শ দেন। রাজ্যগুলিকে প্রধানমন্ত্রী বিভিন্ন নিয়ম-কানুন কঠোর ভাবে মেনে চলার পরামর্শ দেন। বিশেষ করে হটস্পট এবং রেড জোন এলাকাগুলিকে সতর্ক থাকতে হবে। রাজ্যগুলিকে তিনি রেড জোন এলাকাকে প্রথমে অরেঞ্জ এবং তারপর সেগুলিকে গ্রীণ জোনে পরিণত করতে উদ্যোগী হতে বলেন। বিদেশ থেকে ভারতীদের ফিরিয়ে আনার বিষয়ে তিনি বলেন, এই প্রক্রিয়াটি এমন ভাবে করতে হবে যাতে তাঁরা কোন সমস্যায় না পড়েন এবং তাঁদের পরিবারের সদস্যরাও কোন বিপদের সম্মুখীন না হন।তীব্র গরম এবং বর্ষায় যে সমস্ত রোগ হবার আশঙ্কা থাকে, সেগুলি মোকাবিলা করার জন্য প্রধানমন্ত্রী আগে থেকেই মুখ্যমন্ত্রীদের পরিকল্পনা গ্রহনের পরামর্শ দেন। বৈঠকে কেন্দ্রীয় স্বরাষ্ট্রমন্ত্রী সর্বোচ্চ সংখ্যক মানুষের প্রাণ রক্ষার জন্য লকডাউনকে যথাযথ ভাবে পালন করার ওপর গুরুত্ব দেন। মুখ্যমন্ত্রীরা সঙ্কটের এই সময়ে প্রধানমন্ত্রীর নেতৃত্বদানের প্রশংসা করেন। এই ভাইরাসের মোকাবিলায় তাঁরা কি কি পদক্ষেপ গ্রহণ করেছেন সে বিষয়ে তাঁরা বিস্তারিত জানান। মুখ্যমন্ত্রীরা আন্তর্জাতিক সীমান্তে কড়া নজরদারীর বিষয়টি নিশ্চিত করতে বলেন। এছাড়া অর্থনৈতিক সমস্যা মোকাবিলা ও স্বাস্থ্য পরিষেবার পরিকাঠামোর উন্নয়নের বিষয় নিয়েও বৈঠকে আলোচনা হয়। কোভিড-১৯-এর মোকাবিলায় পুলিশবাহিনী এবং স্বাস্থ্যকর্মীরা যে অভূতপূর্ব কাজ করছেন, নেতৃবৃন্দ তার জন্য কৃতজ্ঞতা প্রকাশ করেন।
আই আর এন এস এস ওয়ান এফ – এর সফল উৎক্ষেপণের জন্য ইসরো’কে প্রধানমন্ত্রী শ্রী নরেন্দ্র মোদীর অভিনন্দন

প্রধানমন্ত্রী শ্রী নরেন্দ্র মোদী ভারতের মহাকাশ গবেষণা সংস্থা ইসরো’র বিজ্ঞানীদের অভিনন্দন জানিয়েছেন। কৃত্রিম উপগ্রহ আই আর এন এস এস ওয়ান এফ-এর মহাকাশে উৎক্ষেপণে সাফল্যের জন্যই তাঁর এই অভিনন্দন। এক বার্তায় প্রধানমন্ত্রী বলেছেন, “উপগ্রহ আই আর এন এস এস ওয়ান এফ-এর সফল উৎক্ষেপণ হল এমনই এক কৃতিত্ব, যার সম্পর্কে আমরা সকলে অত্যন্ত গর্ব অনুভব করি। আমাদের বিজ্ঞানীকুল এবং ইসরো’র কঠোর পরিশ্রমের জন্য আমি তাঁদের অভিবাদন করি”।
প্রধানমন্ত্রীর দু’দিনের গুজরাট সফর

প্রধানমন্ত্রী শ্রী নরেন্দ্র মোদী বর্তমানে দু’দিনের সফরে গুজরাটে রয়েছেন। ঐ রাজ্যে তাঁর সফরসূচিসম্পর্কে কয়েকটি ট্যুইট বার্তায় বুধবার তিনি বলেছেন : “আগামীকালথেকে আমি দু’দিনের জন্য গুজরাট সফর করব। আমেদাবাদ, রাজকোট, মোদাসা এবং গান্ধীনগরেআমার কর্মসূচি রয়েছে। প্রথম দুটিকর্মসূচির আয়োজন করা হয়েছে সাবরমতী আশ্রমে। আশ্রমের শতবার্ষিকী অনুষ্ঠানে যোগদেওয়ার জন্য আমি বিশেষভাবে আগ্রহী। সাবরমতীআশ্রমে আমার দ্বিতীয় কর্মসূচিটি হল মহাত্মা গান্ধীর গুরু শ্রীমদ্‌ রাজচন্দ্রজিরসার্ধ শত জন্মবার্ষিকী উদযাপন। পরে, আমি রওনা হব রাজকোটের উদ্দেশ্যে। সেখানে সামাজিক অধিকারিতাশিবিরে যোগদান করে দিব্যাঙ্গ ভাই-বোনদের সঙ্গে এক আলাপচারিতায় আমি মিলিত হব। এরপর, আমিউপস্থিত থাকব আজি বাঁধের এক কর্মসূচিতে। সেখানে জল ও সেচ সম্পর্কিত বিভিন্নপ্রকল্প উৎসর্গ করা হবে জাতির উদ্দেশে। ৩০ তারিখসকালে মোদাসায় ভাত্রক, মাজুম এবং মেসো বাঁধকে ভিত্তি করে যে জল সরবরাহকর্মসূচিগুলি গড়ে তোলা হচ্ছে, তা রাজ্যবাসীর উদ্দেশে উৎসর্গ করা হবে। বস্ত্রশিল্পকেসহায়তাদানের উদ্দেশ্যে কেন্দ্রীয় সরকার বেশ কয়েকটি উদ্যোগ গ্রহণ করেছে। দেশবাসীরঅনেকেরই কর্মসংস্থানের সুযোগ ঘটবে তাতে। ঐদিনইঅর্থাৎ, ৩০ তারিখ সন্ধ্যায় এক সুসংবদ্ধ ক্রীড়া ও বিনোদন প্রকল্প ‘অ্যারিনাপ্রোজেক্ট’-এর উদ্বোধন করব আমি।” / …
প্রধানমন্ত্রী ও মায়ানমারের স্টেট কাউন্সিলার ডাও অং সান সু চির মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ মায়ানমারের স্টেট কাউন্সিলার ডাও অং সান সু চির সাথে টেলিফোনে কথা বলেছেন। উভয়েই দেশীয় ও আঞ্চলিক প্রেক্ষাপটে বিবর্তিত কোভিড-১৯ এর বিষয়ে আলোচনা করেন এবং মহামারীর প্রসার রোধে নিজ নিজ দেশে গৃহীত পদক্ষেপের বিষয়ে একে অপরকে অবহিত করেন। কোভিড-১৯ এর ফলে দেশে এবং সংশ্লিষ্ট অঞ্চলে উদ্ভূত পরিস্থিতি নিয়ে দুই নেতা আলোচনা করেন এবং এই মহামারীর মোকাবিলায় তাঁরা কি কি পদক্ষেপ গ্রহণ করেছেন, তা নিয়ে মতবিনিময় করেন। ভারতের ‘প্রতিবেশী প্রথম’ নীতির মূল ভিত্তির কথা উল্লেখ করে প্রধানমন্ত্রী বলেন, মায়ানমার অত্যন্ত গুরুত্বপূর্ণ প্রতিবেশী রাষ্ট্র। কোভিড – ১৯ এর ফলে সে দেশের স্বাস্থ্য এবং আর্থিক ক্ষেত্রে উদ্ভুত পরিস্থিতিতে ভারত, সব রকমের সাহায্যের জন্য প্রস্তুত প্রধানমন্ত্রী ভারতে থাকা মায়ানমারের নাগরিকদের জন্য কেন্দ্রীয় সরকারের পক্ষ থেকে সম্ভাব্য সকল সহায়তার আশ্বাস দিয়েছেন এবং মায়ানমারে ভারতীয় নাগরিকদের জন্য সেদেশের সরকার যে ভাবে সহযোগিতার হাত বাড়িয়ে দিয়েছেন তার জন্য স্টেট কাউন্সেলরকে ধন্যবাদ জানিয়েছেন। উভয় নেতাই আগামী দিনে যোগাযোগ বজায় রাখার বিষয়ে সম্মত হন এবং কোভিড-১৯ এর জেরে উদ্ভূত বর্তমান এবং ভবিষ্যতের সমস্যা মোকাবিলায় একসঙ্গে কাজ করার ব্যাপারে সহমত পোষণ করেন ।
কেরলের প্রতিষ্ঠা দিবস উপলক্ষে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী কেরলের প্রতিষ্ঠা দিবসে রাজ্যবাসীকে শুভেচ্ছা জানিয়েছেন। ১৯৫৬ সালের পয়লা নভেম্বর রাজ্য পুনর্গঠন আইন অনুসারে এই রাজ্যটি গঠিত হয়। প্রধানমন্ত্রী বলেন, “কেরল পিরাভি দিবসে কেরলের ভাই-বোনদের আমার শুভেচ্ছা। এই রাজ্যের জনগণের দেশের প্রতি নজিরবিহীন অবদান রয়েছে। রাজ্যবাসীর সুখ ও সমৃদ্ধি কামনা করি”।
দুর্দশাগ্রস্ত কৃষকদের জন্য ত্রাণের ঘোষণা প্রধানমন্ত্রীর

দুর্দশাগ্রস্ত কৃষকদের উপকরণ ভর্তুকি ৫০ শতাংশ বাড়ানো হল ৩৩ শতাংশ ফসল নষ্ট হলেও উপকরণ ভর্তুকির প্রাপ্তি নয়াদিল্লি, ০৮ এপ্রিল, ২০১৫ দুর্দশাগ্রস্ত কৃষকদের ত্রাণ সাহায্য দেওয়ার জন্য আজ প্রধানমন্ত্রী শ্রী নরেন্দ্র মোদী দুটি গুরুত্বপূর্ণ ঘোষণা করলেন। গত বছর দেশের নানা জায়গায় অস্বাভাবিক আবহাওয়ার ফলে কৃষকরা ক্ষতির সম্মুখীন হয়েছিলেন, সে বিষয়ে প্রধানমন্ত্রী উদ্বেগ প্রকাশ করেন। তিনি বলেন, আমাদের দায়িত্ব সঙ্কটের সময়ে কৃষকদের সাহায্য করা এবং সেজন্য সরকার দুর্দশাগ্রস্ত কৃষকদের ক্ষয়ক্ষতির মূল্যায়ন করতে কয়েকটি কেন্দ্রীয় দলকে পাঠিয়েছিলেন। তিনি জানান যে, কেন্দ্র ও রাজ্য সরকারগুলি এবং ব্যাঙ্ক ও বিমা সংস্থাগুলি কৃষকদের ত্রাণ দিতে যতটা সম্ভব চেষ্টা করবে। উপকরণ ভর্তুকির নিয়ম-নীতিতে উল্লেখনীয় পরিবর্তনের ঘোষণা করে শ্রী মোদী বলেন, এখন থেকে ৩৩ শতাংশ ফসল নষ্ট হলেও কৃষকরা উপকরণ ভর্তুকি পাবেন। এতদিন পর্যন্ত ৫০ শতাংশ বা তার বেশি ফসল নষ্ট হলে কেবলমাত্র তখনই কৃষকদের উপকরণ ভর্তুকি দেওয়া হতো। প্রধানমন্ত্রীর আরেকটি গুরুত্বপূর্ণ ঘোষণা হল, দুর্দশাগ্রস্ত কৃষকদের দেও উপকরণ ভর্তুকির অঙ্ক এখনকার পরিমাণের ৫০ শতাংশ বাড়ানো হবে। তিনি জানান, এতদিন পর্যন্ত উপকরণ ভর্তুকির অঙ্ক সামান্য হারে বাড়ানো হত। এবার সেই ব্যবস্থার আমূল পরিবর্তন করা হল। প্রধানমন্ত্রী নয়াদিল্লিতে ‘প্রধানমন্ত্রী মুদ্রা যোজনার’ সূচনা অনুষ্ঠানের ফাঁকে এই গুরুত্বপূর্ণ ঘোষণাগুলি করেন।
রাজস্থানের খরা ও জলসঙ্কট পরিস্থিতি : পর্যালোচনা বৈঠক প্রধানমন্ত্রীর

রাজস্থানের কয়েকটি অঞ্চলে বর্তমানে যে খরা ও জলসঙ্কট পরিস্থিতির উদ্ভব ঘটেছে, সে সম্পর্কে শনিবার এক উচ্চ পর্যায়ের বৈঠকেমিলিত হলেন প্রধানমন্ত্রী শ্রী নরেন্দ্র মোদী। রাজ্যের মুখ্যমন্ত্রী শ্রীমতী বসুন্ধরা রাজে-ও উপস্থিত ছিলেন এই পর্যালোচনা বৈঠকে। এছাড়াও, কেন্দ্র ও রাজ্যস্তরের পদস্থ আধিকারিকরা যোগ দেন এদিনের আলোচনায়। জাতীয় বিপর্যয় মোকাবিলা তহবিলের আওতায় ৯১১ কোটি ৬৪ লক্ষ টাকা দেওয়া হয়েছে রাজস্থানকে। রাজ্য বিপর্যয় ত্রাণ তহবিলের আওতায় ২০১৫-১৬ অর্থ বছরে রাজ্যকে দেওয়া ৮২৭ কোটি ২৫ লক্ষ টাকার অতিরিক্ত ত্রাণ সহায়তা হিসেবে এই অর্থ দেওয়া হয়। ২০১৬-১৭ অর্থ বছরে রাজ্য বিপর্যয় ত্রাণ তহবিলের প্রথম কিস্তিবাবদ ৪৩৪ কোটি ২৫ লক্ষ টাকাও দেওয়া হয়েছে ঐ রাজ্যকে। পর্যালোচনা বৈঠকে শ্রীমতী বসুন্ধরা রাজে জানান, গত ৬৭ বছরে ৬১ বার খরা পরিস্থিতির সম্মুখীন হয়েছে তাঁর রাজ্য। পানীয় জলের অভাবে রাজ্যের বিভিন্ন অঞ্চলে জনসাধারণের কষ্ট ও দুর্দশার কথাও তিনি বিস্তারিতভাবে তুলে ধরেন এদিনের বৈঠকে। প্রসঙ্গত, ‘মুখ্যমন্ত্রী জল স্বাবলম্বন অভিযান’-এর প্রসঙ্গও তিনি উত্থাপন করেন প্রধানমন্ত্রীর কাছে। শ্রীমতী বসুন্ধরা রাজে বলেন, এই অভিযানের আওতায় আগামী চার বছরে তাঁর রাজ্যে ৭ লক্ষ জল সংরক্ষণ ব্যবস্থা গড়ে তোলা হবে। এর মধ্যে এ বছরের ৩০ জুনের মধ্যেই গড়ে তোলা হবে ১ লক্ষ জল সংরক্ষণ কাঠামো। অতিক্ষুদ্র সেচ ব্যবস্থার প্রয়োজনে তাঁর রাজ্য নর্মদার জল ব্যবহার করছে বলে তিনি উল্লেখ করেন এদিনের পর্যালোচনা বৈঠকে। জল সংরক্ষণের বিষয়টিকে জন-আন্দোলনে রূপান্তরের আহ্বান জানান প্রধানমন্ত্রী। তিনি বলেন, এনসিসি, এনএসএস, নেহরু যুব কেন্দ্র এবং স্কাউট্‌স অ্যান্ড গাইড্‌স-এর মতো যুব সংগঠনগুলিকে যুক্ত করা উচিত জল সংরক্ষণের উপযুক্ত কাঠামো গড়ে তোলার কাজে। পর্যালোচনা বৈঠকে বর্জ্য জলের ব্যবস্থাপনা এবং বাড়ির ছাদে জমা বৃষ্টির জলের সাহায্যে জলের প্রয়োজন মেটানোর ওপরও বিশেষ জোর দেন শ্রী নরেন্দ্র মোদী। বিশ্বের বিভিন্ন দেশে এ সম্পর্কে গৃহীত শ্রেষ্ঠ পদ্ধতিগুলির আশ্রয় গ্রহণের বিষয় নিয়েও মত বিনিময় করা হয় এদিনের বৈঠকে। প্রধানমন্ত্রী বলেন, জনসাধারণের সক্রিয় অংশগ্রহণ ও সহযোগিতার মধ্য দিয়ে প্রাচীন জল সংরক্ষণ ব্যবস্থাগুলির পুনরুজ্জীবন ঘটানো প্রয়োজন। রাজস্থানের নাগর জেলারকুচামন শহরে প্রাচীন জল সংরক্ষণ ব্যবস্থার সংস্কার ও পুনরুজ্জীবনের সাফল্যের কথা তুলে ধরেন রাজ্যের মুখ্যমন্ত্রী। কঠিন ও তরল বর্জ্যের ব্যবস্থাপনার কাজে একটি শহরকে ‘মডেল’ বা আদর্শ রূপে গড়ে তোলার আহ্বান জানান প্রধানমন্ত্রী। এই ব্যবস্থায় পার্শ্ববর্তী গ্রামীণ এলাকায় সেচ সম্প্রসারণের ব্যবস্থা করা যেতে পারে। শহরাঞ্চলের জন-পরিবহণ ক্ষেত্রে গ্যাস ব্যবহারের ওপরও বিশেষ জোর দেন তিনি। পরিস্থিতির মোকাবিলায় কেন্দ্র ও রাজ্য একযোগে কাজ করে যাবে এই সঙ্কল্প গ্রহণের মধ্য দিয়ে শেষ হয় এদিনের পর্যালোচনা বৈঠক।
প্রকাশ পরব উপলক্ষে শ্রী গুরু গোবিন্দ সিং এর স্মৃতিতে শ্রদ্ধা জ্ঞাপন প্রধানমন্ত্রীর

নয়াদিল্লি, ২৯ ডিসেম্বর, ২০২২ প্রধানমন্ত্রী শ্রী নরেন্দ্র মোদি শ্রী গুরু গোবিন্দ সিং জির প্রকাশ পরব উপলক্ষে শ্রদ্ধা জানিয়েছেন। এক ট্যুইট বার্তায় প্রধানমন্ত্রী বলেন : "পবিত্র প্রকাশ পরব উপলক্ষে আমি শ্রী গুরু গোবিন্দ সিং জি কে প্রণাম জানাই এবং মানবতার সেবায় তার অবদানকে স্মরণ করি। তার অতুলনীয় সাহস আগামী দিনেও মানুষকে অনুপ্রাণিত করবে।"
রাষ্ট্রীয় বাল পুরস্কার, ২০১৯-এর বিজয়ীদের সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী আজ (২৪শে জানুয়ারি) নতুন দিল্লিতে ২০১৯-এর রাষ্ট্রীয় বাল পুরস্কার বিজয়ীদের সঙ্গে সাক্ষাৎ করেন। পুরস্কারজয়ী শিশুরা তাদের বিশেষ সাফল্য এবং অনুপ্রেরণাদায়ক নানা ঘটনা নিয়ে প্রধানমন্ত্রীর সঙ্গে কথোপকথনে অংশ নেয়। প্রধানমন্ত্রী এই পুরস্কার জয়ী শিশুদেরকে তাদের সাফল্যের জন্য অভিনন্দন জানান এবং তাদের প্রশংসা করেন। শ্রী মোদী বলেন, মেধাবী শিশুদের স্বীকৃতি জানাতেই এই পুরস্কার দেওয়া হয়। এমনকি, এই পুরস্কার অন্যান্য শিশুদের কাছে অনুপ্রেরণার কাজ করে। পুরস্কারজয়ী অসামান্য মেধাবী এই শিশুদের প্রকৃতির সঙ্গে নিজেদের সম্পর্ক বজায় রাখার আহ্বান জানান প্রধানমন্ত্রী। এই উপলক্ষে প্রধানমন্ত্রী হালকা মেজাজে শিশুদের সঙ্গে কথা বলেন, শিশুরা তাঁর কাছে অটোগ্রাফের অনুরোধ জানায়। প্রেক্ষাপট উল্লেখ করা যেতে পারে, রাষ্ট্রীয় বাল পুরস্কার দুটি বিভাগে দেওয়া হয়ে থাকে। শিশুদের কল্যাণে অসামান্য কাজের স্বীকৃতিস্বরূপ ব্যক্তিবিশেষকে বাল শক্তি পুরস্কার এবং বিভিন্ন প্রতিষ্ঠান বা ব্যক্তিবিশেষকে বাল কল্যাণ পুরস্কার দেওয়া হয়। এ বছর বাল শক্তি পুরস্কারের জন্য মোট ৮৮৩টি আবেদন জমা পড়েছিল। কেন্দ্রীয় মহিলা ও শিশুকল্যাণ মন্ত্রক উদ্ভাবন, ক্রীড়া, শিল্প ও সংস্কৃতি, সমাজসেবা তথা সাহসিকতার ক্ষেত্রে বাল শক্তি পুরস্কারের জন্য ২৬ জনের নাম মনোনীত করে। বাল কল্যাণ পুরস্কার প্রদানের জন্য জাতীয় নির্বাচক কমিটি দু’জন ব্যক্তি ও তিনটি প্রতিষ্ঠানের নাম চূড়ান্ত করে। /